Harry Styles

Harry Edward Styles  (* 1. február 1994, Redditch, Spojené kráľovstvo) je anglický spevák a skladateľ, bol členom hudobnej skupiny One Direction. Jeho kariéra začala v roku 2010, keď sa prihlásil ako sólový spevák do britskej verzie The X Factor. Po tom, čo bol ako sólista vyradený zo súťaže, ho porotcovia spolu s ďalšími štyrmi súťažiacimi vrátili späť a vytvorili skupinu One Direction. 

Od vstupu do One Direction spolu s ďalšími členmi kapely Niallom Horanom, Liamom Paynom, Zaynom Malikom a Louisom Tomlinsonom vydal päť komerčne úspešných albumov, hral na dvoch celosvetových turné a získal niekoľko ocenení, vrátane piatich Brit Awards a štyroch MTV Video Music Awards. Okrem spevu sa tiež objavil v televízii a filme, vrátane programu iCarly a koncertného filmu s názvom One Direction: This Is Us.

23. júna 2016 Billboard ohlásil, že Styles podpísal sólovú nahrávaciu zmluvu s Columbia Records.

Ako herec debutoval v celovečernej vojnovej dráme Dunkirk, ktorá mala premiéru v júli 2017. Účinkuje i v pripravovaných filmoch My Policeman a Don't Worry Darling, kde stvárni hlavnú postavu.

 Život 
Harry Edward Styles sa narodil 1. februára 1994 v meste Redditch, Worcestershire. Je synom Anny Coxovej (rod. Selleyovej) a Desmonda „Des“ Stylesa.  Mnohí jeho predkovia boli poľnohospodári z Norfolku. Styles vyrastal v Holmes Chapel v Cheshire po tom, čo sa tam jeho rodičia spolu s jeho staršou sestrou Gemmou presťahovali, keď bol ešte dieťa.Liz Thomas. "Beatlemania takes a whole new Direction! Thousands gather in Montreal to catch a glimpse of the band". Daily Mail. Retrieved 10 September 2013. Navštevoval Holmes Chapel Comprehensive School.Belinda Ryan (29 September 2010). "Holmes Chapel X Factor star Harry Styles can win show say school bandmates". Crewe Chronicle (Trinity Mirror). Retrieved 10 September 2013. Stylesovi rodičia sa rozviedli, keď mal sedem rokov, neskôr sa jeho matka znova vydala.Lewis Panther (24 June 2012). "One Direction star Harry Styles's dad on bond between him and his boy". Daily Record (Trinity Mirror). Retrieved 10 September 2013. Ako 16-ročný brigádoval vo W. Mandeville pekárni v Holmes Chapel.Kate Simms (17 November 2010). "Harry Styles has got the X Factor in Holmes Chapel". BBC News (BBC). Retrieved 10 September 2013.

Už od detstva miloval venovať sa spevu a za svoje vplyvy označil Freddieho Mercuryho, Elvisa Presleyho a The Beatles. Počas štúdia pôsobil ako hlavný spevák v kapele White Eskimo, s ktorou vyhral miestnu spevácku súťaž Battle of the Bands.

 Kariéra 
 2010 – 2015: The X Factor a One Direction 
náhľad|One Direction na The X Factor Live Tour v roku 2011|vľavo
náhľad|Harry Styles s One Direction v Glasgowe v januári 2012 počas Up All Night Tour
Dňa 11. apríla 2010 sa ako sólový spevák zúčastnil kastingu siedmej série britskej televíznej speváckej súťaže X Factor. V „dome porotcov“ v kategórii „chlapci“ však neuspel. Rovnako skončili aj ďalší štyria chlapci z jeho kategórie. V júli 2010, počas „bootcampu“ vo Wembley Aréne v Londýne, hosťujúca porotkyňa Nicole Scherzingerová navrhla, aby vytvorili päťčlennú chlapčenskú skupinu a tak mohli ďalej pokračovať v súťaži v kategórii „skupiny“. Následne počas dvoch týždňov sa dala skupina dokopy. Styles prišiel s názvom One Direction. V „dome porotcov“ zaspievali akustickú verziu piesne „Torn“. V priebehu prvých štyroch týždňov živých prenosov boli Cowellovou poslednou skupinou v súťaži. Vo Veľkej Británii sa stali rýchlo populárni.

One Direction skončili na treťom mieste a ihneď po finále sa na internete objavila ich pieseň „Forever Young", ktorá mala byť zverejnená v prípade, že vyhrajú The X Factor. Krátko nato bolo potvrdené, že One Direction podpísali nahrávaciu zmluvu na 2 milióny libier so Syco Records. Svoj debutový album začali nahrávať v januári 2011 po tom, čo odleteli do Los Angeles pracovať s RedOne. Vo februári 2011 vydalo nakladateľstvo HarperCollins ich knihu One Direction: Forever Young (Our Official X Factor Story), ktorá sa stala bestsellerom. V rovnakom mesiaci sa skupina spolu s ostatnými súťažiacimi zúčastnila X Factor Live Tour. Počas turné skupina vystúpila pred 500 000 ľuďmi po celom Spojenom kráľovstve. Po skončení turné v apríli 2011 pokračovali v príprave svojho debutového albumu. Nahrávali v Štokholme, Londýne a Los Angeles. One Direction spolupracovali s producentmi ako napríklad Carl Falk, Savan Kotecha, Steve Mac a Rami Yacoub. Názov kapely One Direction vymyslel Styles, ktorý si myslel, že to bude znieť dobre."1D Pop Quiz: Why Did Harry Suggest the Name One Direction?" . Bop and Tiger Beat. 1 May 2012 Retrieved 19 September 2013.

V roku 2010 po skončení The X Factor podpísali zmluvu so Syco Entertainment.Nicholson, Rebecca. "Also-rans to world's biggest boy band: the rise of One Direction". 17 November 2012. Retrieved 11 September 2013. Svoj prvý štúdiový album Up All Night vydali v roku 2011 a v roku 2012 vydali druhý album Take Me Home.One Direction Discography. AllMusic. Retrieved 10 September 2013. Ich debutový singel „What Makes You Beautiful“ sa vyšplhal na 1. miesto v anglickej hitparáde. V auguste 2013 vyšiel o kapele dokument One Direction: This Is Us, ktorý režíroval Morgan Spurlock. Tento film zarobil prvý víkend v kinách celosvetovo viac ako 30 miliónov dolárov. Ich tretí štúdiový album Midnight Memories vyšiel 25. novembra 2013."One Direction to Release 'Midnight Memories' Album in November". Billboard.com. Retrieved 10 September 2013. Štvrtý štúdiový album Four vydali v roku 2014 a  piaty štúdiový album Made in the A.M. v novembri 2015."One Direction & Justin Bieber Album Release Showdown Set for November 13?". Billboard. Retrieved 25 October 2015

V auguste 2015 oznámili, že si v roku 2016 skupina zoberie ročnú prestávku, aby sa každý z nich mohol venovať sólovým projektom.

 2016 – 2018: Harry Styles a Dunkirk 
náhľad|Styles na koncerte v Denveri v Colorade v 2018|221x221px
Ako sólo umelec v prvej polovici roka 2016 podpísal sólovú nahrávaciu zmluvu s Columbia Records, rovnakým hudobným vydavateľstvom, s ktorým mali podpísanú nahrávaciu zmluvu One Direction. V tomto čase taktiež založil aj vlastné hudobné vydavateľstvo Erskine Records. Svoj prvý štúdiový album nahrával v priebehu roka 2016 v Los Angeles, Londýne a Port Antoniu na Jamajke. V marci 2017 oznámil, že jeho debutový singel „Sign of the Times“ bude vydaný 7. apríla. Singel sa v hitparádach umiestnil na prvom mieste v UK Singles Chart a na štvrtom mieste v Billboard Hot 100. Magazín Rolling Stone zaradil „Sign of the Times“ za najlepšiu skladbu roku 2017. V apríli bol Styles hudobným hosťom v Saturday Night Live a mal svoje debutové televízne sólo vystúpenie vo Veľkej Británii v The Graham Norton Show.

Styles svoj sólový debutový album Harry Styles vydal 12. mája 2017. Album debutoval na prvom mieste hitparád v niekoľkých krajinách vrátane Austrálie, Veľkej Británie a USA. Film Harry Styles: Behind the Album, ktorý dokumentoval proces písania a nahrávania albumu, vyšiel v máji exkluzívne na Apple Music. Styles sa vydal na svoje prvé sólo koncertné turné Harry Styles: Live on Tour od septembra 2017 do júla 2018, pričom koncertoval v Severnej a Južnej Amerike, Európe, Ázii a Austrálii.

Styles ako herec debutoval vo vojnovom filme režiséra Christophera Nolana Dunkirk, v ktorom stvárnil britského vojaka Alexa pri evakuácii z Dunkirk počas druhej svetovej vojny. Vo filme si zahral po boku Cilliana Murpyho, Marka Rylanca, Kennetha Branagha a Toma Hardyho. Režisér Nolan o Stylesovi povedal: „Harry na casting prisišl ako všetci ostatní herci. Žiadne výhody som mu nedal. Presvedčil ma jeho talent. A ten on skutočne má. Vie hrať.” Nolan neskôr priznal, že si nebol vedomý rozsahu Stylesovej slávy. V roku 2018 začal robiť modela pre taliansky módny dom Gucci a objavil sa v niekoľkých kampaniach pre túto značku. 

 2019 – 2021: Fine Line 
„Lights Up“, pilotný singel Stylesovho druhého štúdiového albumu Fine Line, bol vydaný v októbri 2019. Singel debutoval na tretej priečke hitparády v Spojenom kráľovstve. V novembri vystúpil ako televízny moderátor a zároveň aj hudobný hosť v Saturday Night Live. Styles vydal ďalšie dva single predchádzajúce album Fine Line„Watermelon Sugar“ a „Adore You“.

Fine Line vydal 13. decembra 2019. Album bol nahraný v štúdiu Shangri-La v Malibu v Kalifornii s rovnakým produkčným tímom, ktorý stál za Stylesovým debutovým albumom, pričom obsahoval aj prvky funku a soulu. Album obsadil druhé miesto hitparád v Spojenom kráľovstve. V Spojených štátoch sa umiestnil na vrchole rebríčka, čím prekonal rekord ako debut s najväčším predajom od anglického mužského umelca v USA. Rolling Stone zaradil album na 491. miesto v zozname „The 500 Greatest Albums of All Time“ za rok 2020. Turné po vydaní albumu Fine Line s názvom Love On Tour sa pôvodne malo konať počas roku 2020, avšak z dôvodu pandémie ochorenia COVID-19 bolo odložené na rok 2021.

 2022: Harry's House 
V marci 2022 oznámil vydanie tretieho štúdiového albumu „Harry's House“, naplánované na 20. mája 2022.
V thrilleri Olivie Wilde Don’t Worry Darling si zahral hlavnú úlohu. Film bude uvedený do kín v septembri 2022. V roku 2022 tiež účinkuje v hlavnej úlohe vo filme "My Policeman". 

 Osobný život 
Od novembra 2011 do januára 2012 randil s moderátorkou The X Factoru, Caroline Flackovou.  Ich 14-ročný vekový rozdiel vyvolal kontroverzie a kritiku. Od októbra 2012 do januára 2013 chodil so speváčkou Taylor Swiftovou.  Styles sa pár krát objavil na rande s hviezdou amerického seriálu  Keeping Up With the Kardashians - Kendall Jenner. V júli 2017 začal randiť s francúzskou modelkou Camille Rowe, no ich rozchod nastal v júli 2018.

 Diskografia 
 Štúdiové albumy (ako člen skupiny One Direction) 

 Up All Night (2011)
 Take Me Home (2012)
 Midnight Memories (2013)
 Four (2014)
 Made in the A.M. (2015)

Štúdiové albumy (ako sólo umelec)

 Harry Styles (2017)
 Fine Line (2019)
 Harry’s House (2022)

 Filmografia 
+FilmRokNázovRolaPoznámky2013One Direction: This Is UsSebaDokumentárny koncertný film2014One Direction: Where We Are – The Concert FilmKoncertný film2017Harry Styles: Behind the AlbumDokumentDunkirkAlex2022Don't Worry DarlingJack2022My PolicemanTom
+TelevíziaRokNázovRolaPoznámky2012iCarlySebaEpizóda: „iGo One Direction“2012 – 2019Saturday Night LiveModerátor / Hudobný hosť5 epizód2017Harry Styles at the BBCSebaTelevízny špeciál2017, 2019The Late Late Show with James CordenHosť2 epizódy2018Happy TogetherVýkonný producent

 Referencie 

 Iné projekty 

 Zdroj 

Kategória:Anglickí popoví speváci
Kategória:Anglickí skladatelia modernej hudby
Kategória:Členovia skupiny One Direction
Kategória:Feministi